Document ID: 32005D0012

NÕUKOGU OTSUS,
20. detsember 2004,
millega muudetakse otsust 1999/847/EÜ seoses ühenduse kodanikukaitsealase tegevusprogrammi pikendamisega
(EMPs kohaldatav tekst)
(2005/12/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 308,
võttes arvesse komisjoni ettepanekut,
võttes arvesse Euroopa Parlamendi arvamust, (1)
ning arvestades järgmist:
(1)
Nõukogu 9. detsembri 1999. aasta otsusega 1999/847/EÜ, millega kehtestatakse ühenduse kodanikukaitsealane tegevusprogramm, (2) nähti ette ühenduse tegevus ajavahemikuks 1. jaanuarist 2000 kuni 31. detsembrini 2004 seoses nii maal kui merel toimuvate looduskatastroofide ja inimese tekitatud katastroofide ennetamise, nendeks valmisoleku ja neile reageerimisega.
(2)
Hiljutised sündmused, näiteks üleujutused Kesk- ja Ida-Euroopas 2002. aasta suvel, Prestige’i katastroof Hispaanias 2002. aasta novembris ning kuumalaine ja suured metsatulekahjud Lõuna-Euroopas 2003. aasta suvel, näitavad, et vastavalt otsusele 1999/847/EÜ ühenduse tasandil võetud kodanikukaitsealaseid meetmeid tuleks jätkata.
(3)
Selleks et ära hoida otsuse 1999/847/EÜ kehtivuse lõppemise ja uue õigusliku aluse kohaldamiskuupäeva vahele jääv lünk, tuleb otsusega 1999/847/EÜ kehtestatud tegevusprogrammi pikendada kahe aasta võrra.
(4)
Seetõttu tuleks otsust 1999/847/EÜ vastavalt muuta,
ON VASTU VÕTNUD KÄESOLEVA OTSUSE:
Artikkel 1
Otsust 1999/847/EÜ muudetakse järgmiselt:
a)
artikli 1 lõikes 1 asendatakse “31. detsembrini 2004” kuupäevaga “31. detsembrini 2006”;
b)
artikli 2 lõike 3 esimene lõik asendatakse järgmisega:
“Programmi rakendamise lähtesumma on 7,5 miljonit eurot ajavahemikus 1. jaanuarist 2000 kuni 31. detsembrini 2004 ning 4,0 miljonit eurot ajavahemikus 1. jaanuarist 2005 kuni 31. detsembrini 2006”.
Artikkel 2
Käesolev otsus on adresseeritud liikmesriikidele.
Brüssel, 20. detsember 2004

Labels: 10
4
5